สำนักงานส่งเสริมวิสาหกิจขนาดกลางและขนาดย่อม

สำนักงานส่งเสริมวิสาหกิจขนาดกลางและขนาดย่อม ( , OSMEP , ชื่อย่อ : สสว.) องค์การมหาชนองค์การมหาชนที่จัดตั้งตาม พ.ร.บ. เฉพาะ เดิมอยู่ในกำกับดูแลของ กระทรวงอุตสาหกรรม มีวัตถุประสงค์ในการจัดตั้งเพื่อศึกษาและจัดทำรายงานสถานการณ์วิสาหกิจขนาดกลางและขนาดย่อม (SME) ของประเทศ รวมถึงส่งเสริมการทำธุรกิจของ SME

 ประวัติ 
สำนักงานส่งเสริมวิสาหกิจขนาดกลางและขนาดย่อมหรือ สสว. จัดตั้งขึ้นตา พระราชบัญญัติส่งเสริมวิสาหกิจขนาดกลางและขนาดย่อม พ.ศ. 2543 เมื่อวันที่ 18 กุมภาพันธ์ พ.ศ. 2543พระราชบัญญัติส่งเสริมวิสาหกิจและขนาดย่อม พ.ศ. 2543  ราชกิจจานุเบกษา เล่ม 117 ตอน 9 ก หน้า 1 17 กุมภาพันธ์ พ.ศ. 2543 โดยมีที่ทำการแห่งแรกตั้งอยู่ที่อาคารกรมส่งเสริมอุตสาหกรรม ตามประกาศกระทรวงอุตสาหกรรม ลงวันที่ 1 สิงหาคม พ.ศ. 2543ประกาศกระทรวงอุตสาหกรรม เรื่อง จัดตั้งสำนักงานส่งเสริมวิสาหกิจขนาดกลางและขนาดย่อม ราชกิจจานุเบกษา เล่ม 117 ตอน 85 ง พิเศษ หน้า 9 25 สิงหาคม พ.ศ. 2543 

ในวันที่ 19 ธันวาคม พ.ศ. 2545 ได้มีการจัดตั้งธนาคารพัฒนาวิสาหกิจขนาดกลางและขนาดย่อมแห่งประเทศไทย เพื่อเป็นแหล่งเงินทุนให้กับวิสาหกิจขนาดกลางและขนาดย่อมในประเทศไทยพระราชบัญญัติธนาคารวิสาหกิจขนาดกลางและขนาดย่อมแห่งประเทศไทย พ.ศ. 2545  ราชกิจจานุเบกษา เล่ม 119 ตอน 123 ก หน้า 1 19 ธันวาคม พ.ศ. 2545

ต่อมาในวันที่ 21 กรกฎาคม พ.ศ. 2557 มีประกาศคณะรักษาความสงบแห่งชาติ ฉบับที่ 99/2557 แก้ไขเพิ่มเติมกฎหมายว่าด้วยการส่งเสริมวิสาหกิจขนาดกลางและขนาดย่อมโดยเปลี่ยนผู้รักษาการตามมาตรา 5 ของ พ.ร.บ. ส่งเสริมวิสาหกิจขนาดกลางและขนาดย่อม จากรัฐมนตรีว่าการกระทรวงอุตสาหกรรมเป็นนายกรัฐมนตรี

ในวันที่ 1 กรกฎาคม พ.ศ. 2567 ย้ายที่ทำการจากอาคารทีเอสที ถนนวิภาวดีรังสิต มายังศูนย์ราชการเฉลิมพระเกียรติ 80 พรรษา 5 ธันวาคม 2550 โดยเป็นหน่วยงานแรกที่เข้าใช้พื้นที่อาคารซี

 อ้างอิง 

หมวดหมู่:องค์การที่ก่อตั้งในปี พ.ศ. 2543
หมวดหมู่:องค์การมหาชน
หมวดหมู่:สำนักนายกรัฐมนตรี
หมวดหมู่:หน่วยงานของรัฐบาลไทยในเขตจตุจักร
หมวดหมู่:องค์การที่เกี่ยวข้องกับวิสาหกิจขนาดกลางและขนาดย่อม